ПРЕДЛОГ НА ЗАКОН ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА ЗАШТИТА НА ПОТРОШУВАЧИТЕ ПРИ ДОГОВОРИ ЗА ПОТРОШУВАЧКИ КРЕДИТИ

Член 1

Во Законот за заштита на потрошувачите при договори за потрошувачки кредити („Службен весник на РМ” бр. 51/11, 145/15 и 23/16), во членот 3 став (1) во точката 3) зборовите „помали од 200 и” се бришат.

Во точката 10) точката и запирката на крајот од реченицата се заменуваат со сврзникот „и”.

Точката 11) се брише.

Точката 12) станува точка 11).

Член 2

По членот 20 се додава нов член 20-а кој гласи:

Член 20-а

Годишната стапка на вкупни трошоци може да биде најмногу пет пати повисока од стапката на законска казнената камата во договорите во кои барем едното лице не е трговец.

Член 3

Во членот 36 во ставот (1) по точката 16 се додава нова точка 17) која гласи:

„17) склучи договор за потрошувачки кредит спротивно на членот 20-а од овој закон;”.

Точките 17) и 18) стануват точки 18) и 19).

Член 4

Одредбите од членот 2 од овој закон со кој се додава нов член 20-а ќе започнат да се применуваат во рок од 30 дена од денот на влегувањето на сила на овој закон.

Член 5

Кај договорите за кредит склучени пред започнувањето со примена на овој закон, се применуваат одредбите од Законот за заштита на потрошувачите при договори за потрошувачки кредити („Службен весник на Република Македонија” бр. 51/11, 145/15 и 23/16).

Член 6

Овој закон влегува во сила осмиот ден од денот на објавувањето во „Службен весник на Република Македонија“.